
2014 m. kovo 19  d. pranešimas VIR
Ekonomikos komitetas  siūlo tobulinti įmonių bankroto ir restruktūrizavimo procedūrų teisinį reglamentavimą


Šios dienos posėdyje  Komitetas svarstė  Įmonių bankroto įstatymo 2, 5, 9, 10, 11, 112, 113, 114, 115, 116, 117, 21, 23, 33, straipsnių pakeitimo ir Įstatymo papildymo 118, 119 ir 1110 straipsniais įstatymo projektą Nr. XIIP-1246; Antstolių įstatymo 21 straipsnio papildymo įstatymo projektas Nr. XIIP-1247; Įmonių restruktūrizavimo įstatymo 2, 7, 9, 14, 15, 16, 17, 18, 19, 20, 21, 22, 24 ir 25 straipsnių pakeitimo ir Įstatymo papildymo 161, 162 ir 163 straipsniais įstatymo projektas Nr. XIIP-1248, kuriais siūloma suderinti įmonių bankroto  ir restruktūrizavimo administravimo paslaugų teikimo teisinio reguliavimo nuostatas su Paslaugų įstatymo ir Lietuvos Respublikos reglamentuojamų profesinių kvalifikacijų pripažinimo įstatymo  nuostatomis.  Ad​mi​nis​truo​ti ban​kro​tą  sudaroma  galimybė ki​tų Europos Sąjungos valstybių narių  ir Europos ekonominės erdvės valstybių ju​ri​di​niams as​me​nims, ne​įs​tei​gusiems Lie​tu​vo​je sa​vo at​sto​vy​bių, bei fi​zi​niams as​me​nims, ku​rie tei​sę teik​ti ban​kro​to ad​mi​nis​tra​vi​mo pa​slau​gas įgi​jo pa​gal ki​tos ES vals​ty​bės tei​sės ak​tus ir ku​rių pro​fe​si​nė kva​li​fi​ka​ci​ja pri​pa​žin​ta Lie​tu​vo​je. Antstolių įstatymo pakeitimo įstatymo projekte siūloma nustatyti galimybę antstoliams  teikti  bankroto administravimo paslaugas. 



Komitetas, atsižvelgdamas į Seimo kanceliarijos Teisės departamento pastabas, posėdyje dalyvavusių Ūkio ministerijos, asocijuotų verslo struktūrų atstovų nuomones ir pasiūlymus bendru sutarimu pritarė komiteto patobulintiems įstatymų projektams ir komiteto išvadoms.


Komitetas po svarstymo pasiūlė atmesti Įmonių bankroto įstatymo 36 straipsnio 1 dalies pakeitimo įstatymo projektą Nr. XIIP-450, kuriuo tikslas nustatyti bankroto administratoriui įpareigojimą  pirmiausia atsiskaityti su įmonės kreditoriais ir tik po to padengti bankroto administravimo išlaidas.

Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.





